**Referat af bestyrelsesmøde den 31-05-2021**

Til stede Dorthe, Anja, Misha, Mathilde og Rie  
Afbud Klaus og Brian

**Arrangementer**  
Ekstra ordinær generalforsamling 20 juni søndag. 15-18 (inklusiv gril)  
• Navngive lam  
• Information omkring lejekontrakt  
• Information omkring ridelejr.  
• Valg af ny suppleant til bestyrelsen  
Børnemøde omkring ridelejr (Anja, Christina og Sarah) 5-6 juni.  
Fårene bliver klippet den 6.6. Der skal køres grinder ud på Tippen torsdag.  
Det sidste lam er blevet læmmet (Cocos lam) og vi har nu 6 lam i alt (1 vædder).  
Ponyridning  
• uge 26 (ferie camp): mandag og onsdag 13-15.  
• Høst picnic 3 juli  
• Strandparksskolen  
Loppemarked – Anja arrangerer –slutningen af august 29. Der er nogle børn der gerne vil være med der bliver hjemmeundervist

**Området**  
Vi har fået en tilbagemelding fra kultur og fritidsforvaltningen om at KEID nu har givet sig og at vi gerne må beholde hele området inklusiv skovbrynsfolden. Det har vi sagt ja tak til men vi har ikke fået noget på skrift endnu MEN…. Det lover godt.

**Økonomi**  
Vi skal sende regning til friluftsrådet  
Euroman  
Nanas og Helles workshop  
Vores økonomi er eller god 123.000  
Nyt system: pleo. Systemet har en maks grænse hvor man kan hæve. Dorthe kigger.

**Fodder**  
Vi forsætter med wrap til næste sæson. Det har fungeret rigtig godt på pumpen og med den nye skybrudsplan kan det være en god ide at forsætte med wrap derude.

**Skybrudsplanen**  
De starter midten af august. I starten kan de blive ude på military banen, måske til og med efterårsferien i uge 42. Efterfølgende skal vi finde ud af hvordan vi skal fordele hestene på hhv. pumpen, fårefolden, ridebanen…. Dorthe hører med Brian omkring økohaven.  
Vi vil gerne have græs på skovbrynsfolden men noget vaskegrus på jordfolden for at underlaget er bedre i regn tiden..  
Vi får ca. 50 000 kr til at lave et nyt læskur til skovbrynsfolden.

**Får**  
Når det mindste lam vejer mindst 10 kg lukker vi dem på pumpen og så kan de gå der 1-2 uger og så kan vi lukke dem på military banen ca. 1 juli.

**Militaryfolden**  
Vi vil gerne flytte udstyrskuret ned på plænen bagved så det ikke er så synligt fra vejen. Og vi vil gerne have nogen der hjælper med bjørneklo ude på Tippen folden der er en del.

**Dyrlæge**  
Der raspes tænder på onsdag. Lille P og Cilje skal tjekkes for sene skade, Sjarmi skal tjekkes med astma. Viggo og Speedy med eksem og høns med kalkben.

**Hjemmesiden**  
Hjemmesiden er åbnet op igen. Sarah –Anika er kommet med et opdateret forslag. Vi syntes det vil være rigtig fint hvis S-A vil være web master.

**Trivsel**  
Det er vores indtryk at det går rigtig fint i børnegruppen i øjeblikket.

**Utryghed i området**  
Der er flere af pigerne der er nede på BD ret sent. Der hænger i øjeblikket nogle lidt større drenge ud i økohaven. Vi syntes I som forældre bør være opmærksomme på at de ikke skal være alene hernede om aften uden der er nogle voksne til stede.

**Springregler**  
Fremadrettet må børn under 15 år ikke springe uden at der er en voksen tilstede, der er med ude på banen og har sat sig ind i springreglerne der kan findes under dokumenter på facebooksiden. Dette skyldes at der er nogle af de yngre rytter der har lidt svært ved at overholde tiden og de regler der er i forbindelse med springning.

**Nye heste**  
Vi har nogle guldlok kriterier vi leder efter. Ikke at de alle sammen behøver at være overholdt men det er de kriterier vi går efter.  
• Mellem 7 og 14 år  
• 135 til 160 cm  
• Ingen sygdoms historik (krybbe bidder/ vævning mm)  
• Ingen voldsomme unoder  
• ingen special sko  
• Den skal være tilredet  
• Til udlån, og ikke kun 1 rytter  
• God til børn  
Hvis man ser nogle gode heste der opfylder dette må man meget gerne skrive til Misha/ Mathilde/ Rie